|  |  |
| --- | --- |
|  | **Elektroninio dokumento nuorašas** |
|  |
| **KAUNO MIESTO SAVIVALDYBĖS ADMINISTRACIJOS DIREKTORIUS** |
| **ĮSAKYMAS** |
| **DĖL DAUGIABUČIO NAMO MAŽOJOJE G. 3 BENDROJO NAUDOJIMO OBJEKTŲ ADMINISTRATORIAUS SKYRIMO** |
| 2018 m. lapkričio 28 d. Nr. A-4016 |
| Kaunas |

Vadovaudamasis Lietuvos Respublikos vietos savivaldos įstatymo 29 straipsnio 8 dalies 2 punktu, Lietuvos Respublikos civilinio kodekso 4.84 straipsnio 2, 4 ir 6 dalimis ir 4.85 straipsnio 1  ir 7 dalimis, Bendrojo naudojimo objektų administratoriaus atrankos ir skyrimo tvarkos aprašo, patvirtinto Lietuvos Respublikos Vyriausybės 2013 m. birželio 20 d. nutarimu Nr. 567 ,,Dėl Bendrojo naudojimo objektų administratoriaus atrankos ir skyrimo tvarkos aprašo patvirtinimo“, 19, 20 ir 21  punktais, atsižvelgdamas į Kauno miesto savivaldybės administracijos direktoriaus 2014 m. birželio 19 d. įsakymą Nr. A-1730 „Dėl UAB Kauno komunalinio ir butų ūkio įrašymo į Asmenų, pretenduojančių teikti daugiabučių namų bendrojo naudojimo objektų administravimo paslaugas Kauno miesto savivaldybės teritorijoje, sąrašą“, Kauno miesto savivaldybės administracijos direktoriaus 2018 m. lapkričio 20 d. įsakymą Nr. A-3944 ,,Dėl įgaliojimų suteikimo Kauno miesto savivaldybės administracijos direktoriaus pavaduotojui Romaldui Rabačiui“, Butų ir kitų patalpų savininkų Mažojoje g. 3 balsavimo raštu balsų skaičiavimo komisijos 2018 m. spalio 30 d. posėdžio protokolą, Butų ir kitų patalpų savininkų balsavimo raštu, renkantis bendrojo naudojimo objektų administratorių, balsų skaičiavimo komisijos 2018 m. lapkričio 19 d. posėdžio protokolą
Nr. 53-4-563:

1. S k i r i u penkeriems metams UAB Kauno butų ūkį (buveinė Chemijos g. 18, 51339 Kaunas, įmonės kodas 132532496, duomenys kaupiami ir saugomi Juridinių asmenų registre, PVM  mokėtojo kodas LT325324917) daugiabučio namo Mažojoje g. 3 (namo naudingasis plotas – 1225,51  kv. m, gyvenamosios paskirties patalpų skaičius – 32) bendrojo naudojimo objektų administratore (toliau – administratorius).

2. N u s t a t a u, kad:

2.1. daugiabučio namo Mažojoje g. 3 bendrojo naudojimo objektų administravimo tarifas – 0,0232 Eur už 1 kv. m (su PVM);

2.2. administratoriaus įgaliojimai pasibaigia suėjus 1 punkte nurodytam terminui arba Lietuvos Respublikos civilinio kodekso 4.84 straipsnio 10 dalyje nustatytais atvejais.

3. Šis įsakymas gali būti skundžiamas Lietuvos Respublikos administracinių bylų teisenos įstatymo ar Lietuvos Respublikos civilinio proceso kodekso nustatyta tvarka.

|  |  |  |
| --- | --- | --- |
| Administracijos direktoriaus pavaduotojas, įgaliotas administracijos direktoriaus |  | Romaldas Rabačius |